આ વર્ષે માર્ચમાં ભ્રૂણને તેના નવા ગર્ભાશયમાં ટ્રાન્સફર કરવામાં આવ્યુ. 31 સપ્તાહ 5 દિવસો બાદ મીનાક્ષીનું સિઝેરિયન કરવામાં આવ્યુ અને તેણે પ્રીમેચ્યોર પુત્રીને જન્મ આપ્યો. તેણે પૂણેની ગેલેક્સી કેર હોસ્પિટલમાં પુત્રીને જન્મ આપ્યો. આ સમગ્ર ચમત્કાર પાછળ ડૉ. શૈલેષ પુતામ્બેકરે જણાવ્યુ કે આવુ સમગ્ર એશિયામાં પહેલી વાર થયુ છે. તેમણે જણાવ્યુ કે ગર્ભાશય ટ્રાન્સપ્લાન્ટ દ્વારા જન્મેલ આ 12મુ બાળક છે. અત્યાર સુધીમાં ગર્ભાશય ટ્રાન્સપ્લાન્ટથી સ્વીડનમાં 9 બાળકો અને અમેરિકામાં 2 બાળકો જન્મ્યા છે.